
Ev 
ffrenis amor, vehemens ulciscendi cupido*. 

et quicumque praepotens animi affectus insueta 

homini arma ministrant quae ipsamet bruta ci- 

iamsi concitata*non semper in auxilium vocant. 

Inter haec arma mor6us est, quem ab animalibus 

quibusdam illalum trisLissima phaenomena et 

persaepe mors ipsa consequitur. At mordet cjuo- 

que amantem amans, et morsu iratus inermisque 

homo hostem laedit suum ; quamvis vero hjrdro- 

phobi morsum in praesens considerare nolim, 

laesiones tamen illae silentio non sunt praeter- 

mittendae earumque gravissimi effectus, cum sub 

ira a dentibus inferuntur . * Morsus qui ab ho- 

mine irato infiigitur, Scurigius ait (i), ille sane 

non semper periculo vacat, sed praeter sympto- 

mata pessima interdum ipsam mortem produ- 

cit ». Quod cum ipse ab amatissimo colendissi- 

moque Patre meo observatum fuisse scirem, sub- 

iit cogitatio ab illis historiis aptam cxinde mate- 

^- ' ^ -Ar ^I^J^. ^^^fe ^^^^ ^MM^ 

(i) Scialogia biitorico-medica cap. V. 

riem ad dissertatiunculam meam concinnandam 
depromere ; ita tamen ut primo observationes a 
Patre meo in Nosocomio nostro jampridem Suis 
curis commisso institutas, pluresque alias hic il- 
lic narratas referens omnem malorum a morsu 
hominis irati enatorum patefacerem seriem, mul- 
tiplices deinde tot exitiorum causas inquirerem ; 
de opportuniori istiusmodi morborum curatione 
vulnerumque rcnunciatione ad medici tum pri- 
vati tum publici normam extremo loco dicturus. 

Primis itaque tentaminibus meis faveat singu- 
laris illa humanitas, qua me, Praeceptores claris- 
simi, excepistis, totoque studiorum meorum cur- 
riculo prosecuti estis, et ob quam aeque ac ob 
haustas ab ore vestro reconditas doctrinas me 
vobis devictum deditumque semper esse velie 
publice profiteor • 

Rerum medicarum pervolventibus historias in- 
numera fere occurrunt exempla malorum a cau- 
sa de qua agimus originem repetentium suam: 
Celsus primum (lib. V cap. 37) hominis morsum 
inter vulnerum causas memorat, additque cum 
Sereno Sammonico a morsu atrum simul inferri 
virus. Nonnullas tamen observationes accuratius 
descriptas e multis lubet seligere quae variam 
morborum inde exortorum naturam, variumque 
periculi ac damni eos comitantis gradum demon- 
strant. 

I. Primis anni mlllesimi octingentesimi vige- 
simi sexti dicbus miles quidam nomine Patritius 
Canton rebus aerarii custodiendis dicatus cum 
fiocio suo ita rixari coepit eumque verbis factis- 
que contumeliose lacessere, ut uxor hujus cum 
ad conjugem defendendum se contulerit, ejus 
hosti pollicem manus dexterae mordere potuerit. 
Canton tali pacto laesus nescio utrum rixae oc- 
cultandae, an nullius incommodi supervenientis 
gratia curam omnem chirurgicam neglexit, et 
quarta tantummodo a morsu die cum acutis ad- 
modum doloribus aliisque localibus symptoma- 
tibus in vulnerato digito vexaretur, a praestanti 
chirurgo Cajetano Malacarne petiit auxilium . 
Omnia Chirurgus adhibuit quae ad rapidos in- 
flammationis progressus compescendos ejusque 
tristissimos exitus avertendos valere possent . 
Frustra tamen cesserunt omnia, ideoque post 
viginti circiter a suscepta curatione dies ae- 
ger a Chirurgo suasus Patavinum ingreditur 
Nosocomium, ibique die trigesima Januarii in 
Scholam Clinicam defertur. Clarissimus profes- 
8or Ruggieri molles omnes pollicis partes in- 
flammatione phlegmonosa in gangraenam ver- 
gente obsessas invenit, viditque primam digiti 
illius phalangem et pro parte etiam secundam 
carie confectas. Opus hinc fuit inflammationis 
ac gangraenae processum circumscribere, et pri- 

mum digiti laesi articulum ferro, partemque 
mortuam secundi articuli igme candente segre- 
gare . Quae vero morbi pertinaciae statuique ae- 
gri occurrebat curationis methodus duobus so- 
lummodo et ultra mensibus absolvebatur, adeo 
ut vix duodecima Aprilis die perfecta Cantonii 
sanatio a celeberrimo Professore annunciari po- 
tuerit. Hoc pacto evenit ut morbus per qua- 
tuor fere menses duraverit, et magnae laesi pol- 
licis partis post se traxerit jacturam . 

II. Morbum gravioribus symptomatibus comi- 
tatum cum exitu fere simillimo perpessus est ae- 
ger alter calceolarius, qui eodem anno 1826 die 
decima quarta mensis Augusti ad patavinum ]No- 
socomium pariter confugit, manumque sinistram 
phlegmone erysipelaceo obsessam cum digiti in- 
dicis gangraena initio 6tatim obtulit. Tanti mali 
causa, juxta ejus relata, morsus fuerat^ quem 
ipsius digito indici sinistro ab octo circiter die- 
bus milcs quidam invalidus sub rixa defixerat. 
Ubi primum expertus Nosocomii Chirurgus cal- 
ceolarium nostrum vidiU, gangraena tertium di- 
giti indicis articuium occupabat, ct in tumido, 
rubro ac dolenti manus dorso nonnulla huc illuc 
occurrebant suppurationis signa . Ultra tamen 
pergebat inflammatio, vehemens erat febris, ade- 
rant levia gastricae adfectionis signa . Adscribe- 
bantur ilUco ad invicem balnca tepidula et ca- 

taplasmata emollientia ad cubitum manumque 
sinistram, diaeta strictior et mitiora purgantia 
praescribebantur. Tertia ac quarta curationis 
die cum puris collectio manifestior fieret in illo 
praesertim dorsi manus spatio, quod inter indi- 
cem et pollicem manet, instituebatur incisio, un- 
de magna puris colorem obscurum et gangraenae 
odorem praeseferentis copia fluere coepit. Ne- 
que idcirco inflammationis processus siluit; quin 
imo inter quintum septimumque diem, adaucta 
febri, delirium in scenam prodiens, irritatio pul- 
suum, tendinum subsultus, lingua nigra ac tre- 
mula phlogosim ad cubitum totum extensam es- 
se portendcrunt. Ea autem hujus erat natura, ut 
ad suppurationem illico tenderet ; cui idcirco 
cataplasmatibus favere necesse fuit, donec par- 
vis incisionibus in carpo et in inferiori tertia cu- 
biti parte institutis multa puris, minus tamen ob- 
scuri foetidique, quantitas exiit. Exinde febris 
aliaque symptomata in dies magis magisque im- 
minuta ; taliquc pacto rebus per duas fere heb- 
domadas procedentibus factum est, ut gangrae- 
na ad tertiam usque indicis phalangem extensa 
sponlancam digiti scjunctioncm proximam esse 
ostenderet. Tunc itaque primum febre mitiori 
facta, et qualitate puris meliori reddita, spes ali- 
qua effulsit sanationis ; ad quam citius obtinen- 
dam cum natura optatam mortuae partis sejun- 

ctionem per longius quam par erat temporis spa- 
ti«m absolvere conaretur, eam cultro peragere 
providum Chirurgi consilium , facillimumque 
opus fuit . Omnia postea in melius semper ces- 
sere, et quadraginta circiter ab ingressu aegri in 
Nosocomio, quinquaginta vero a morsu diebus 
curatio omnis ad finem perducta . Attamen hoc 
etiam in homine morbufl per duos fere menses 
perstitit, et nonnisi amisso einistrae manus in- 
dice, mitigari coepit. 

III. Cum in phreneticis animus diutius qui- 
dem sed pariter ac in iratis hominibus commo- 
tus sit, referri primo loco potest quid de se ipso 
narrat Fabricius Hildanus(i). En ipsissima ejus 
verba: »Anno i6o3 mense Aprilis, cum phre- 
neticam quamdam mulierem tractandara habe- 
rem, et lingua an arida esset explorare vellem, 
illa digitum incauti et nimis curiosi medici den- 
tibus arripuit, et adeo dentes digito impressit, ut 
sine violentia eum inde extrahere non potue- 
rim . Hinc statim dolor vehemens non solum in 
ipso digito, sedper totum brachium exortus est. 
Applicatis tamen iis quae sequuntur, paulatim 
dolor sedatus est, et quinque vel sex dierum spa- 
tio digitus convaluit. Primo diligenter sangui- 

%%%%%%%%»%%» 

(i) Vide in ejus oper. observat. 84 centuriae primae, 
ubi de morsu humano ejusque curatione diweritur. 

nem ex morsibus, diversis enim in locis dentes 
infixerat, expressi, mox aceto acerrimo ablui tura 
morsus, tum etiam totum digitum • Postea the- 
riacam dissolutam in aqua vitae cum gossipio 
morsibus imposui, ac emplastro basilico apicem 
digiti; totam vero manum linteo reduplicato ac 
in oxycrato madefacto involvi . Atque his reme- 
diis quotidie bis vel ter iteratis Dei beneficio 
convalui». 

IV. Res non ita se habuit alio in homine, 
quem ipse Fabricius Hildanus vidit talique pacto 
descripsit (i): «Anno 1604 sub canicula Esaias 
Rapin, Corsellis prope Paterniacum, a quodam 
viro furiosa ira percito ad primam articulatio- 
nem pollicis graviter morsus fuit . Hinc statim 
exortus est dolor vehemens per totum brachium. 
Neglecto ab inttio morsu, dolores et reliqua fym- 
ptomaU singulis momcnlis ingravescebant. Ego 
quarta die morbi accersitus, febricitantem ipsum 
comperi ; syncope item aderant et dolor acutis- 
«imu8. Pollex itenj usque ad carpum correptus 
erat phlegmone, quod postea in putridum et si- 
nuosum ulcus degeneravit. Morsua lividi erant, 
ex quibus subtilis, acris et foetidissima materia 
efBuebat . Doloris leniendi gratia brachium oleo 
rosaceo et lubricorum inunxi. Ad carpum de- 



(1) Loc. cit. ob*ervat. 85. 

fensivum morsibus, toti vero digito adplioui un- 
guentum factum ex unguento basilico, ex butyro 
recenti, ex pleo amygdalarum dulcium et the- 
riaca optima cum sufHcienti quantitate vitelli ovi. 
Postero die clectuario de succo rosarum ipsum 
purgavi . Poetea basilicam brachii sani incidi, et 
vitae regimen praescripsi. His sedato dolore et 
probe digestis morsibus, ulceribus unguentum 
mundificativum imposui ex pulvere nvyrrhae, 
aloe, ex radicibus aristolochiae rotundae* iridis 
florentinae et angeliqae cum theriaca optima 
dissoluta in aqua vitae et melle rosaceo • Tan- 
dem ulcera aliorum ulcerum more consolidavi , 
curamque Dei beneficip maximo cum labore re- 

■ 

solvi » . 



• • • . 



Graviora symptomata et digitum artumque 
laesum amittendi periculum perpessi sunt aegri 
duo, quorum Panarolus (i) et jam iaudatus Hit 
danus meminit (2). 

V. Vetula siquidem mulier, Panarolo testan te, 
multas post injurias alteri mulieri manum mo- 
morditj in quo vuluere tanta fuit veneni vis, ut 
parum abfuerit, quia brachium totum cum ma- 
ximo vitae periculo resecaretur. 

VI. Hildanus autem sequentem dedit morhi 

>•!•,< , . / » 1 »i •* t# t'.« ' t 1 , ' . 

%%%%%% V»»V%% »%»»»»%%%»%% 

(1) Schurigius 1. c. 
(a) Loc. cit. obwiv. 84. 

historiam . » Annd 1 58 1 Gerardtis Muchs, mcr- 
cator in Langenberg, in Ducatu Montensi cum 
inter -pocuia cum alio quodam litem haberet ei- 
que colaphum impingere tentaret, dehtibus haud 
Icviter infixis apicem dextri indicis apprehendit. 
Unde quia non recte curatus, nec ulla vitae re- 
giminis ratio habita e6t, exortus est dolor ma- 
gnus, aliaque graviora symptomata . Cum vero 
d» abscissione manus barbitonsores duo, quibus 
curandum se commiserat, inter se conferrent, is 
vocari jussit praestantissimum Cosmum Slota- 
num, apud quem tunc temporis praxim exerce- 
bam . Cum itaque pervenissemus ad aegrum, in- 
venimus totam manum inflammatam et jam in- 
cipiente gangraena correplam: dolorcs quoque 
extremi, convulsioneB, febris ardentissima, syn- 
eope et i nquie tudi nes maximae aderant, ita ut 
non solum de manu, verum etiam de vi& pericli- 
taretur . Scarificavimus itaque totam manum, et 
applicuimus quac gangraenae adversantur. Mox 
universalibus veluti clysmatibus, purgationibus, 
venae sectione, epithematibus cordi et hepati 
applicatis et vitae regimine frigido et humido hu- 
mores et sanguinem ad manus cum impetu flucn- 
tes repulimus, detraximus, diminuimus, et partes 
principes ad temperiem vocavimus. Sic tandem 
aeger divino favore convaluit, ita ut non mauum, 
imo nec digitum quidera morsum amiserit ». 

Frequentiorea laesionum historiac proetant, in 
quibus damnum per raorsum illatum, malurave 
per subsequentem vitam perdurans excepit. 

VII. Jam vero morsum ex iracundia maniam 
et in8anabile vulnus rustico cuidam conciliasse 
retulit lohannes Dolaeus (i). 

VIII. Tristissimos irae effectus inquirens Som- 
merus quoque scripsit quod *» inter verba et ver- 
bera viri cnjusdam poUicis anterior articulus 
dentibus adversarii ita impetebatur, ut quidquid 
Chirurgus mundando niteretur, incassum fieret, 
quia vulnus venenato salivae fermento infectum 
oranem consoUdationem respuebat, donec pars 
infecta esset resecU w (3) . 

IX. Zacutus pariter Lusitanus hominem vidit, 
cui post jurgia et contentiones ab altero digitus 
index morsu violento intra dentes attritus ac ah- 
scissus est, et iu ulcus venenosum manum toUm 
conUminavit et putredine infecit, ut solum ea 
recisa superstes remanserit (3) . 

X. Exemplura aliud legitur in novis actis na- 
tnrae curiosorura (4) a L. G. Klein descriptum : 
«Miles desultorius Gallus robustus et sanus, an- 

(1) Encyclop. med. lib. 1. cap. 4. 

(2) Ephemerid. naturae curio»or. Dec II. Ann. II. 

(3) Zacuti Lusitani de praxi medica admirauda observ. 
LXXXIV. pa ff . 387. 

(4) Vol. L otoerv. XVIL pa->. 86. 

norum circiter triginta sex ad Moenum positus, 
malitiose turmam suam anno 1745 mense Julio 
deserit, equum simul auferens; tendit per Oden- 
ivaidiam nostram petiturus Helvetiam. Rusticus 
cmit equum a milite pecunia parata, abit cum 
co satis longe per silvas, ducem et comitem si- 
midans fidelissimum , revera autem spoliandi, 
quin occidendi, animum habens et idcirco gla- 
dium portandum a Gallo desiderans et obtinens, 
ut hic commodius et celerius cursum suum per- 
stringere, re ipsa autem armis privari possit. In- 
gruente nocte securum se reputat Odenwaldius 
iile rusticus, et quod intendit persequitur faci- 
nus, inopinato nempe et subito crinibus pre- 
hendit militem, in terrara projicit, lapide tres 
cum media habente libras, anguloso, acuto ca- 
put variis in locis percutit;(erat enim dic altera, 
licet noctu sat copiosa deciderit pluvifc, in loco 
aggressionis copiosus adhuc v lapidibus adhac- 
rens, conspiciendus sanguis, maxime vero lapidi 
dicto, cui et crines agglutinati erant); forte dein 
pede in genitalia impingit Galli, sicque occisum 
eumdem credit. Miles argutus emortuum se 6i- 
mulat, spiritum retinet, membra fiaccida ac pcn- 
dula libere a malitioso sicario agitari permittit, 
qui tandem pro acquirenda majori dc morte hu- 
jus infelicis hominis ccrtitudine summo cum fer- 
vore et venenoso quasi orc commordct raanus 

dexterac annularem digi tum, qui i tidem nec exin- 
de aliqnod vi talitatis signuni prodit . C uncta cr- 
go sic ex voto peracta ratus pessimus iste nebu- 
lo, crumenas spoliat traditis ante paucis pro equo 
thaleris, tandemque miserum in fodinam ferri 
non admodum profundam praecipitat, domum- 
que revertitur, mala conscientia jam comite. 
Cum sat remotum reputaret Gallus impiissimum 
incolam, vires colligit cunctas, exsurgit, amictu 
cruentato versus arcem in vicinia sitam migrat, 
sole mox exoriente. Enarrat facta. Committitur 
Chirurgi curae. Omnia bene cedunt donec die 
X digitum memoratum gangraena prehenderit . 
Amputat phalangem priraam remanente tamen 
gangracna cum tumore totius brachii insigni pla- 
ne, aestuque digitos tangentis urente. Vocor 
ego . Crebro imponendum suadeo vinosum spe- 
cierum liervino-discutientium decoctum, aqua 
rivae calcis armaium, applicandum ordino un- 
guentum ex illius nutriti digestivi oflicinalis ana 
sex drachmis, aegyptiaci, balsami peruviani ana 
drachma una. Sic decidit corrupta caro v osse nu- 
dato prominente iilaeso, humorque plurimum 
cedit. Post aliquot dies cum denuo accederem, 
de manus urente conqueritur dolore; cum ea- 
dem in dorso digitis durius tangcretur, copiosum 
effluit pus per amputatum ex parte digitum. 
IViox intra hunc ct auricularem digitum facicn- 

dam jubeo incisionem, quo manus ogsa beneflcio 
injectionum balsamicarum defendi et puris exi- 
tus liber servari possint. Refert postca Chirurgus 
faciei et capitis vulnera (erant autem in integu- 
mentis tantum) fere consolidata, manus etiam 
ossa adhuc a corruptione immunia esse, ex f ea- 
dem vero exsudare ichorem copiosum, qua de 
causa ter de die deligatio fieri debeat; nulla ce- 
terum gangraenae esse signa . Manus cum digi- 
tis notabiliter tumida est, nulla adparet inflam- 
nialio, dolor est tolerabilis . Propono pilulas la- 
xantes cum mercurio dulci, quo aflfluxus immi- 
nuatur; praescribo apozema ex vulnerariis her- 
bis et speciebus pro decocto lignorum, adjectis 
mannae electae unciis aliquot . Repudiat primo 
medicamina Gallus multoque suasus tandem pi- 
lulas deglutit, quae optatam exerunt operatio- 
nem . Externe epithema ex spirilu vini rectifica- 
tissimo camphorato, mastichino atque aqua cal- 
cis vivae applicari jussi. Cum landem decoctum 
liberaliter potaret, sicque alvus quotidie sollici- 
taretur, humores diluerentur et corrigerenlur, 
pus fiebat coctum;hinc in dies Chirurgi acce- 
dente solertia cuncta feiiciora. Phalanx annula- 
ris altera prominens separatur partim sponte, 
partim scalpello absciuditur ; vulnus juxta hunc 
et auricularem incisum sauesccro incipit; in nia- 
nus palma suapte rumpitur cutis pure efluso bo- 

2 

no; sanescit brevi ulcusculum; mox in dorso 
manus suboritur aliud, consolidatur idem; et sic 
vagantia in dorso et circa digitum amputatum, 
carne rite rursus obtectum, varia parva et super- 
ficialia exsurgunt ulcuscula Chirurgi patientiam 
atquc industriam desiderantia. Nullus in manu 
est dolor, nullus ardor, nulla inflammatio; mo- 
lus manus ac digitorum legitimus est, miles be- 
ne ingerit et egerit, robustusque iterum evadit; 
mense Novembri a nobis decedit firma gaudens 
valetudine ». 

Hic pariter numeranda quac, Hildano testan- 
te, ab jam laudato Scurigio narrantur (i). 

XI. Rusticus quidam in conflictu ab adversa- 
rio suo iracundia excandescente in secundo ar- 
ticulo medii digiti manus sinistrae morsus fuit: 
quod malum in dies ita augebatur, ut Chirurgus 
nullum aliud remedium nisi digiti a metacarpo 
eeparationem superesse bono rustico persuade- 
ret. Erat enim manus, brachium, imo totum 
corpus propter doloris vehementiam extenua- 
tum, digitus praeter modum tumefactus, imo in 
superficie juncturae exulceratus, et ligamenta 
ipsaequc cartilagines erosae, ossaque inter se dis- 
juncta et separata . 

(i) Im cil. Conser. quoque in Fabritii Hildani oneribu* 
Olw. 87. ceut, IV. et lib. h epift. -38. 

XIL Alio in [lOmine cx mnrsn digito infli- 
cLo inflammatio adeo vehemens oborta, ejusque 
tristissimi exitus gangraena sphacelusque adeo 
extensi, ut brachii ad cubitum usque abscissio- 
nem de vita servanda soUicitus Chirurgus insti- 
tuero deberet. 

XIII. XIV. Demum et de illa meretrice memi- 
nisse juvat,quae,ut refert Zacutus Lusitanus(i), 
ab alia consocia ita immaniter commorsa fuit, 
ut ulcus contractum cacoelhicum diu feminam 
vexans, tandem nonnisi profusis 6udoribus ex 
smilace aspcra promotis evanuerit; nec non de. 
illo rustico, qui juxta Riedhnum (2) ab afjfine 
proprio inter jurgia et rixas in labio inferiore 
raorsu ita vulneratus est, ut pcrforato labio vul- 
nus haud omnis periculi expers videretur. 

XV. Hominum vitam ex eadem causa pericli- 
lantem vidit Johannes Bapt. Lanzwerde (3), qui 
a morsu post rixam et pugnos inflammalionem, 
delirium, fcbrem, convulsionem ct lolius pedis 
gangraenam cum vitae periculo observavit insur- 
gcrc . Neque plures dcsunt obscrvalioncs in qui- 
bus mors ipsa subscquuta est. Ita 



(1) Loco citalo. 

(2) Observ. medic. ceiit. III. obacrv. 9. 

(3) Append. ad Juh. Sculleli . Ariiiaiueiil. cuirurg. ob 

terv» 9G. 

■ 

XVI. Supralaudatus ZacutU6 Lusitanus (i)dc 
summa morsus hominis irati malignitate cum 
Paulo Aegincta, Celso, Plinio Galenoque sentiens 
narrat, exempli causa, duos bajulos cum inter 
se hostiliter rixarentur, horum unum ita morsu 
plus quam canino supra genu dilaniatum fuisse, 
ut miser commorsus, oborta in parte gangraena, 
ct virulentia usque ad bubonem serpente quae 
nullis unquam auxiliis cohiberi potuit, vitam fi- 
niverit . 

XVII. Servus cujusdam praetoris, teste Joh. a 
Maukren (a), a fure quodam quem apprehende- 
re conabatur, ex morsu vulnus accepit in articu- 
lo pollicis dexteri cum ossis aliqua comminutio- 
ne ; dolor illico accessit intolerabilis, manum 
imo brachium ipsum occupans ad scapulas sese 
extendcns; die sequenti aderat delirium sat gra- 
ve, anxietas cordis et deliquiun i animi frequens • 
Mcdicus advocatu6 medicamentum exhibuit pur- 
gans, dieque subsequenti venae sectionem insti- 
tui curavit, quam paucarum horarum spatio cum 
anxietate gravissima mors excepit. 

XVIII. Retulit Jo. Jac. Schuchzerus (3) *die 
20 Junii 1729 h. 10 antimeridiana Franciscum 



(1) Loco citato. 

(2) Obscrv. med. chir. cap. 67. pag. 3^i. 

(3) Acta natur. curios. vol. 111. obs. XXVL paj;, i35. 

Josephum Meyer, Lucernae capellanum momor- 
disse Mariam Barbaram Riitimann, feminam val- 
de obesam, ea quidem virulentia, quae brevi 
post lethalia induxit sjrmptomata, imo lethum 
miserae intulit. Occasio fuit levis epistola, quam 
ille feminae ostendit, haec autem rapuit, ille ta- 
men mox morsu lethali recuperavit. Hora pri- 
ma pomeridiana vocatus Medicus offendit ae- 
gram corpore incurvo in lecto sedentem, que- 
rentem de terrore suscepto ex eo, quod viderit 
in confiictu Capellanum manu cultrum, ut sibi 
videbatur, e sacco quaerentem ; de praefocationi- 
bus cordialibus sustentatam ab adstantibus, pal- 
lescentem facie et frigidam toto corpore absque 
pulsu ; verbo pallidam in toto habitu mortem . 
Erat morsus inflictus brachio interiori, manum 
inter et cubiti flcxuram, ruber, circulo tinctus li- 
vido. Apparuere vestigia dentium incisorum,tum 
superioris maxillae tum inferioris, quorum illi 
penetrabant cutem, sed non profunde, hi vix lae- 
scrant. Appiicata mox tinctura scordii campho- 
rata, propinatum infusum theiforme cum dra- 
chma dimidia Benzoar occidentalis ; injunctus 
sudor qui secutus est, sed frigidus; secuti et co- 
natus vomendi . Ordinata sub vesperam mix- 
tura alexipharmaca castoreata spirituosa, venae 
sectio in pede et clysma ; quae ultima tandem 
iuvalescente debilitate non fuere dala effeclui . 



Digitized by Google 



□ 2 

Primo mane sequenti ordinatum infusum rha- 
harbarinum pro scopo ventriculum a commota 
biliosa saburra liberandi, quod eventu haud ca- 
ruit, et tvpoptAf inducere videbatur : sed praeva- 
luere continuas inter praefocationes summae de- 
bilitates quae versus meridiem hujus secundae 
diei miserae vitae miserum intulerunt finem. ln 
demortua comparuit radix na6i sanguine suffusa, 
fusca ; maxillae, collum, axillae, pectoris et dorsi 
pars violacea passim nigris conspersa maculis; 
per dorsum integrum et usque ad gcnua obti- 
nuit idem color, sed pallidior. Effluebat ex na- 
ribus ichor serosus-sanguineus, circulus vuh lens 
vix conspicui fuit flavus; comparuere vix vesti- 
gia dentium incisorum, quam dum erat in vivis , 
Brachium a flexura cubiti ad acromion usque 
fuit lividum. Reliqua corporis cutis fuit flava. 
Reuuntiavit exper t issimus in arte medica D. C. 
ex lethalibus symptomatibus, algore extremo- 
rum, sudore frigido, praefocationibus praecor- 
diorum, anxia respiratione 9 pulsu debilissimo, 
generosiorum remediorum frustraneo usu, ma- 
culis lividis et atris quae superficiei cadaveris 
duas tertias partes facile occupabant; quod morti 
occasionem dederinU, ira vehemens praegressa, 
motus extraordinarii obesi alias corporis, quos 
exerebat in conflictu cum advcrsario, forsan ot 
ictus quos receperat; circumstantia temporis quo 

fluxere menses ; tandem quoque morsus ipse ra- 
bidi Capellani venenatus * . 

Quas hactenus retuli morborum variique exi- 
tus eorum historiae clare aperteque demon- 
strant, morsum hominis irati non solum malum 
saltem grave et diuturnum exsuscitare saepissi- 
me cum phalangum digitorum ipsorumque ar- 
tuum jactura, sed haud raro cum vitae periculo 
conjunctum, et aliquando etiam exitiosum con- 
stituere . Porro si haec omnia cum adparente lac- 
sionis a dentibus inductae tenuitate conferan- 
tur, multiplices esse causas patet a quibus gravi- 
tatem malignitatemque morbi repetere juvat. 

Hasce itaque causas inquircnlibus occurrit 
statim ab initio considcranda vulneris per mor- 
sum inflicti species • Isliusmodi laesio inter vnl- 
nera stricte dicta, sive solutiones continuitatis 
partium mollium cum sanguinis effusione con- 
junctas, post venenata omnium pessima est,quip- 
pe quae non in punctione a dentibus peracta so~ 
lummodo consistit, verum etiam contusionemi, 
lacerationem avulsionemque partium mordicuB 
apprehensarum inducit. Hinc vulnus de quo agi* 
mus, ad pungentia, lacerantia, contundentia ro- 
fertur, atque haec momenta summoperc ad mali 
incrementum et diuturnitatem nec non ad cura- 
tionis difBcultatem confcrrc, nemo certe tnficia- 
bitur, qui concordes de hac rc omnTum Chirur- 

gorum opinionos mcntc rcvolvat. Adde quod qui 
morsu adversarios suos laedcre cupiunt, summam 
fere semper vim atque atrocitatem exserunt, 
quemadmodum in supra narratis observationi- 
bus videre est, ubi morsus modo graviter IV et 
immaniter XIII, modo dcntibus haud leviter in- 
fixis VI summo cum fervore et venenoso quasi 
ore X, imo rabie plus quam canina XVI illatus 
adparet, modo etiam attritione et abscissione di- 
gitorum IX et ossis ipsius aliqua comminutione 
XVII locum habuit. 

Statuta peculiari vulncris specie, consideratio- 
nem nostram meretur partis vulneratae textura 
ct in humano corpore dignitas, quae summopere 
in omnimodis laesionibus attendendae . Porro 
iratus homo digitoa manuum, manus ipsas et 
cubitum ut plurimum dentibus adpctit; quae 
quidem partes tot instruuntur nervis, tendini- 
bus, ligamentis, cartilaginfbus, ossiculis, articu- 
lis ac spissioribus cutis propaginibus, ut ex ea- 
rum laesione inflammatio vehemens, et in sup- 
purationem gangraenamque prona exoriri neces- 
sario debeat. Cujus rei exemplum quotidie fere 
videmus in panorichia quae a laevissimis causis 
originem ducens eosdem saepissime effectus, si 
mortem excipias, gignere valet, aeque ac hominis 
irati morsus . Quod si laevissima culis abrasio 
cum laesione nervcae alicujus fibrillae in quoli- 

]>et digito inflammationem gravissimam tlolori- 
bus et febri consociatam inducit, quid non per- 
timescendum a morsus violentia in partibus., 
quae copioso nervorum apparatu ditatae sunt, 
utpote ad tactus sensum exercendum accommo- 
datae ? Atque ipsis causis quoque ea quae supe- 
rius descripsimus mala partim adscribenda esse 
arbitror, cum ex decem et octo hominibus mor- 
flu laesis, vix quinque extiterint, qui in supra 
numeratis partibus minime laederentur; horum- 
que duo pedem XV ac genu XVI illis certe si- 
railiimae texturae partes vulneratas retulerint. 

Multum etiam ad morsus sequelas graviores 
reddendas statum corporis animique laesi indi- 
vidui aliquando conferre ratio ac experientia sua- 
dent. Quis exempli gratia non videL, diuturnita- 
tem vulneris in meretrice observati XIII a vitii* 
raorbisque quibus pravum vitae genus consocia- 
tur, facillime esse repetendam? In decima octava 
historia vero inter ea quae morti occasionem de- 
derint, renuntiari a medico legimus iram vehe- 
mentem praegressam, motus extraordinarios ob- 
esi alias corporis, et circumstantiam temporis 
quo menses fluxere • Atque haec omuia quidem 
ac similia perpendenda sunt, quotiescumque de 
relatione inter morsum morbumque consecutum 
intercedente recte diiudicare velimus. Ast im>- 
mentum aliud ad vulnerationis actuni pariler re- 

ferendum et summopere considerandum est, sta- 
tus videlicet animi corporisque offensoris, isque 
non tam ob vim et atrocitatem sub morsu ordi- 
nariam, quam ob salivam sub irae effervescen- 
tia separatam) et plus minusve partes dentibus 
vulneratas penetrantem foedantemque . Ea est 
salivae in statu normali secretae natura atque ef- 
ficacia, ut potentia admodum innocens., imo sa- 
lutaris nonnunquam ac medicatrix haberi pos- 
sit. Hoc sane confirmant exempla animantium 
quorum vulnera sanari citiufi faciliusque quoti- 
die videmus, dummodo ea linctu fovere ipsamet 
animantia queant et salivali humore consperge- 
re . Aliter vero res se habet si saliva aliquam ex 
innumeris iilis mutationibus praeseferat sub qui- 
bus modo copia peccat vel defectu, modo te- 
nax et viscosa,vel acida,vel salsa et acris,vel au- 
stera et acerba, vel amara, vel dulcis occurrit, 
modo lactea adparel, vel sanguinea, modo pecu- 
liari quadam maligna atque venefica pollet vi . 
91 Praeprimis ira , Haegerus apud Zwingerum 
ait (i), spiritus animales impetuose admodum 
exagitando et bene simul mixturam liquoris sa- 
livalis valde turbando malignitatem conciliare 



• i 



(1) Fa*c. Dissertat. mcdicarum sclectioriim Thcod. Zwin- 
geri cura etc. Basileae 1710. De saliva sana et aegra pag. 
447- 

tantam potest, ut sicubi talis saliva a furibundo 
hominc in vulnus alius hominis morsu inflictum 
fuerit demissa, lethalia prorsus symptomata in 
illo producere apta sit Ne quis autem mire- 
tur quod ex ira tam prava fieri possit salivae na- 
tura, cum clarissimus Hoflmannus scripserit (i): 
» Rem ita se habere ambabus quod dicitur ma- 
nibus largietur quisquis sibi posuerit t)b oculos 
hominem ira quasi furibundum. Quam totus a se 
ipso mutatus! in quam celerem et peregrinmri 
motum spiritus ejusdem omnesque corporis li- 
quores rapiantur! In quam rapidum fluxum ejus- 
dem saliva praecipitetur ! quantoque impetu e 
ductibus consuetis extrudatur! ut sibi ne confor-i 
mis quidem maneat ampl ius, sed aemula spumae 
nat, ut hinc loquendi modus sit enatus pluribus 
hationibus usitatus: Ipse vchementissimc ira 
spumat ; II 4cume de rage ; Er schaumt vor 
Zorn und Bossheit * . Neque desunt obscrva- 
tiones quae tantam salivae hominis irati maligni- 
tatem testantur. Hoffmannus ipse eodem loco 
narrat se Molussae hominem vidisse cui ab ad- 
versario suo injuriis contumeliisque lacessito id- * 
eoque ad furorem irato vulnus inflictum fuit ad- 
modum periculosum et fere lethale quia mentt 

I 

(0 Diwer. de «aliva et eju« raorbis cap. V, ubi «alhae 
noxas admiratur. 

cutem momorderat. In dissertatione de morsu 
viperarum ab Ettmullero exarata de muliere qua- 
dam maniaca legimus, quae iictorem a quo In 
custodiam adducta fuerat mordendo prope axil- 
las, in similem conjecit calami tatem, ut postridie 
raaxime fureret, muliere interea melius se se ha- 
bente: idque simul se observasse tradidit Do- 
laeus (i). Hic etiam adduci meretur id quod 
Joh. Baptista Scaramuccia in epistola sua de hy- 
drophobia ex vchementi indignatione oborta ad 
Antonium Magliabechum retulit (2) . Juvenis 
quippe 27 annorum temperaraenti calidi et sicci 
ex causis quibusdam domesticis tantopere ex- 
canduiL, ut fortasse ex vindictae defectu morsu 
cruento indicem digitum sibi ipsi vulneraret. 
Hinc tota nocte inquietus atque ira flagrans vo- 
raitum pluries passus est bilis poraceae, quem 
excepit horror atque calor febrilis, brevi Umen 
iterum post cessantes . Die sequenti evoluta in 
aegro sunt certissima hydrophobiae signa, aver- 
sio nimirum aquae et liquidorum omnium, re- 
rum itidem candidarum atque splendentium is 
horror, ut ad visum eorura strangulationis im- 

(1) Zwingeri DiwerUtio L c 

(a) Epistola anno 1702 Maceratae imprewa: ex lingua 
italica in latinam veraa legitur in Ephem. naturae cu- 
rio#orum Decad. III. ann. 9. et 10. app. p. 249. 

mitieret periculum . Brevi post in maniam inci- 
dit ac rabiem, ita ut vix a pluribus satis robustis 
hominibus compeaci ac detineri posset ad venae 
eectionem maxime necessariam administrandam, 
qua, ut decet, instituta, tranquillior aliquantispcr 
redditus vomitu iterum bilis aeruginosae simul 
ac sincerae laboravit usque ad mortem . Yeram 
hydrophobiam morbum illum adpellare non du- 
bitavit auctor, et cum morsum alicujus animalis 
rabidi non praecessisse certissime constet, eam a 
sola animi excandescentia ac proprio morsu or- 
tam fuisse existimat ; idque obscrvationibus plu- 
ribus rem illustrantibus, notatu dignissimis, et 
partim ex propria, partim ex aliorum experien- 
tia depromplis confirmat. Idcirco Paulus Aegi- 
neta jure optimo scripsit(i): »Non extra institu- 
tum esse cum virulentis bestiis etiam hominis 
morsum conscribere »; et Galenus(a): «Cum fre- 
quenter homo non mordeat hominem, nisi per- 
citus ira, fit merito ut hujus morsus sit virulen- 
tus »• Una est enim horum virorum nec non 
Avicennae, Celsi Pliniique 6ententia, morsum 
hominis aliis ulceribus ceterum fere similem per- 
niciosiorem evadere ubi qui momorderit, vitiosis 
humoribus abundet, aut diutius a cibo abstineat, 



(i) Bncbirid. medic lib. 5. cap. aG. pajj. 4<>6, 
(a) Lib. I. Sec. geuer. cap. i3. 

aul ira sit correptus. Atque hiscc in 
tiis salivam admodum mutari, et pravam ac fere 
yenenatam acquirere indolem Zwingero, Hoff- 
manno, Scaramuccia, Scurigio aliisque testanti- 
bus, nemo dubitabit. 

Denique ad augendam malorum de quibus 
agimus gravitatem, primis a morsu momentis cu- 
juscumque et praecipue opportunioris curae de- 
fectus maximopere contribuit. Accidit quippe 
baepissime, ut laesi homines sive ex ignorantia et 
negligentia, 6ive ob externam vulneris levitatem 
aut graviorum symptomatum deficientiam, omne 
artis salutaris respuant auxilium, talique pacto 
morbum plus minusve clandestine ulterius pro- 
gredi ac serpere sinant. Quas sub numeris I, 
1V> VI , retulimus historiae totidem sistunt ex- 
empla quae sententiam hanc confirmant, praeter 
alia quae penitus quivis Chirurgus ex sua praxi 
posset adjicere. Notandum quoque est omnem 
vulneratorum solerliam in eo plerumque consi* 
stere, ut sanguinis jactura ex vulnere coerceatur, 
quin de injecto veneno aut de partium inflamma- 
tione curam habeant. 

Quae hactenus de vulnerum ex morsu homi- 
nis irati gravitate malignitateque exposuimus, fa- 
cilem nobis sternunt viam tum ad curationis in- 
stitucndac mcthodum, tum ad aptissimam eo- 
rmn rcnuticiationem indigitandam. Qu>ad cura- 

tionem ex supra dictis colligitur, eam citissime 
csse inchoandam atque ita producendam, ut si 
quid malignae ac veneiiatae salivae vulnus pene- 
Iraveritj minime absorbeatur statimque expella- 
tur a corpore, ac inflammationis necessario pro- 
deuutis vehementia et in suppurationem gan- 
graenamque proclivitas compescatur, habita eo- 
dem tempore ratione ad animi corporisque sta- 
tum hominis, qui fuit vulnere percitus. 

rSihil est profecto quod immiuentia mala tu- 
tius possit avertere quam in ferendis remediis 
sollicitudo. Domestica ac vulgaria auxilia illico 
adhibita meliorem opem praestant, quam effica- 
ciora a pharmacopolis serius comparata . Siqui- 
dem cum omnis cura initio statim in eo prae ce- 
teris sita esse debeat, ut quidquid maligni et ut 
ita dicam venefici salivalis humoris in vulnus 
fuerit introductum amoveatur^ antequam tristis- 
simam suam actionem exerat, lotiones partis vul- 
neratae saepius repetitae, balnea diuturna in 
aqua tepidula simplicL, in aqua cum aceto, in te- 
nui lixiva, in ipsa urina, ne mora ulla sit inter- 
posita , optime conducunt. Juvat etiam eodem 
tempore sanguinem ex laesa parte diiigenter ex- 
primere^ cursu interea fluidorum ad centrum 
apta partium compressione impedito. Commu- 
nioribus hisce adhibitis auxiliis Chirurgus cito 
vocandus ubi praescrlim vulneruin per dentes 

inflictorum hiatus tcnues admodum sinl; videat 
i]>se quid a lotionibus et balneis sperari tuto pos- 
mU et leves etiam addat incisiones ad sanguinis 
humorumque fluxum promovendum. Sunt qui 
humorum sanguinisque ex vulnere sorbitionem 
per Chirurgi ipsius labia peragendam suadent 
non aliter ac in venenatis lacsionibus . Experi- 
menlo tamen aliquoties periculoso subroganda 
potius vcnit cucurbitula a Berry (i) summopere 
commendata. Observavit quippe parisiensis Me- 
dicus et experimentis quam plurimis confirma- 
vit cucurbitulas venenatis vulneribus admotas ve- 
neficii symptomatum evolutionem praevertere; 
quod quidem duplici ratione praestant, tum quia 
absorptionem impediunt, tum quia favente aeris 
externi pressione in sanguinis cursum talem exer- 
cent vim, quae illum motu quasi retrogrado cu- 
curbitulam versus tendere cogit. In gravioribus 
itaque circumstantiis incisiones et cucurbitula- 
rum adplicationem simul jungere oportebit; at- 
que hujusmodi praesidiis una cum lotionibus 
balneisque pro necessitatc pluries iterandis ac 
vicissim instituendis ea curationis localis pars 
eril absoluta, quae in noxiam potentiam corpus 
lorsan ingressam aut in vulnere adhuc latitan- 
lem semper est dirigenda . 

(i) Ouiodd, Annali univers. di nied. Vol. XI. ann. 1827. 

Localem pariter citamque curationem sibi ex- 
poscere videntur nonnulla syraplomata, quae 
saepissime, et praesertim si manus digiti aliaeve 
partes multis instructae nervis laedantur, post 
morsum illico in scenam prodeunt. Adeo vehe- 
mens quandoque dolor est, ut non modo vulne- 
ratum digitum occupet, verum ad brachium to- 
tum citissime extendatur, III, V, XVII. Qui 
quidem dolor cum illi admodum similis sit, qui 
in venenatis vulneribus observatur, de veneno 
aliquo a morsu humano introducto suspicionem 
auget, et remediorum hisce in casibus commen- 
datorum nunciat necessitatem . Inter haec prin- 
cipem locum experientia duce tenent sedativa, 
praesertim ex opio parata . Ita vidimus III Fa- 
britium Hildanum semetipsum curantem theria- 
cam dissolutam in aqua vitae cum gossipio mor- 
sibus imposuisse; et eamdem opiatam praepara- 
tionem aliis etiam in hominibus adhibuisse bo- 
no cum exitu. Tali etiam pacto fit, sive ex nar- 
cotica sedantiquc hujusmodi remediorum vi, si- 
ve, ut recenliores malunt, ex eorum actione h^y- 
persthenizanti et veneni absorptionem impedien- 
te (i), ut dolore imminuto vel etiam prorsus sub- 
lato inflammatio partium laesarum neque adeo 

(i) Giacomini, Traltato 6W>fico-*i»eriineiilale sui soc- 
cor«i terapeutici Vo!. T 

vehcmens exsurgat, nequc tantam ostendat pro- 
clivitatem in suppurationem molliorum textuum, 
in gangraenam ossiumque cariem . 

Istiusmodi autem morsus hominis irati scquc- 
lac non eae quidem sunt, quae adhibitis enume- 
ralis auxiliis facillime cedant, iisque arceri pos- 
sint. Ea, ut diximus, est vulneris species et par- 
tium plerumque lacsarum tcxtura, ut inflamma- 
tio necessario debeat oriri, quae praeterea eo ve- 
liemcntior est, tristioresque exitus parat^quo ma- 
gis commotus hominis laesi sit antmus, corpus 
etiam magis aegrotet, et tarda vel inepta insti- 
Luta curatio . Evenit hinc fere sercper, ut ad an- 
tiphlogistica, ad purgantia, ad venae sectionem 
6aepius universalem tum aliquando etiam loca- 
lem, ad baJnea et cataplasmata emollientia con- 
fugere oporteat, et modo in hoc, modo in illo 
praesidio perseverare, nec non tum et quando 
narcoticis remediis sedantibusque uti pro varia 
sensibilitatis, temperamenti, corporeae constitu- 
tionis aegri et 6ymptomatum localium ratione . 
Quod si morbus minime resolvitur, sed in sup- 
purationem pergit atque gangraenam, opportu- 
nc Chirurgus occurrat^ et vel incisionibus colle- 
cti puris exitui faveat^ vel rapidis garigraenae 
progressibus artum vitamquc ipsam minitantis 
operosa manu limites ponat, vel etiam ferro ac 
igne gangraenatas partcs et ossa carie confecta 

sejungat e corpore. Tot siquidcm ac tam activa 
praesidia aliquando requiruntur, ut miserrimi 
irati hominis in hominem effectus avertantur! 

Verum praeter opportunae medendi melhodi 
selectum atque institutionem, aliud medico in- 
cumbit munus, de quo nonnulla praeccpta colli- 
gere extremo loco nobis proposuimus. Ardua 
quippe est aliquando recta vulnerum de quibtis 
agimus renunciatio, et nisi firmis innitatur prin- 
cipiis, plurimorum errorum evadit fons . 

Ex iis quae hactenus collegimus, innotcscil , 
quae et quot momenta ad hominum iratorum 
morsus graviores periculosioresque rcddendos 
symbolam conferant suam. Porro cadem mo- 
menta in vulneribus renunciandis perpendenda 
fiunt, ita tamen ut in unoquoque laeso homine 
quid vulneris speciei, partium laesarum dignita- 
ti atque texturae, et salivali humori vulnus in- 
quinanti, quid animi corporisque aegrorum sta- 
tui, quidque ineptae vel deficienti debeatur cu- 
rationi., pro ut fieri potcst, sejunctim elucescat,et 
judicibus prae oculis ponatur. Quam triplex haec 
distinctio necessaria, et juris criminalis princi- 
piis accommodata, ex iis quae sequuntur luce 
clarius patebit. 

Sub morsu hominis irati diximus partes non 
modo vulnerari, contundi atque dilaniari, verum 
etiam maligno ac venefico humore ut plurimum 

infici. Hinc fit, ul eadcm ipsa sjmptomata sae- 
pissime habeantur, quae tamquam venenatorum 
vulncrum propria ab auctoribufi recensentur, 
quemadmodum juxta Tortosa (i) sunt: »Un do- 
lore atrocissimo, una pronta e terribile infiam- 
mazione, una insolita tumidezza, uno strano li- 
vidore, una precipitosa inclinazione allo sfacello 
nelle parti ferite, un rigor freddo di tutto il cor- 
po, e frequcnti tramortimenti, la palpitazione di 
cuore, la vertigine, i delir j. e simiii v> . Jure igi- 
tur vulnera, de quibus est sermo, ad venenata 
possunt referri. Quae cum ita sint, oritur in pri- 
mis quaestio, juxta quaenam principia sint vul- 
nera liujusmodi dijudicanda? Raro prorsus in 
praxi medico-forensi occurrunt apud nos vene- 
natorum laesionum exempla. Licet enim cele- 
berrimus Ploucquet (a) scripserit, notam esse 
venatoribus Sveviae artem glandes plumbeas ne- 
scio quo veneno imbuendi, quibus tactae ferae 
concidunt atque enecantur ; mos tamen arma di- 
rissimis vencnis inquinandi et quotidianum in 
usum trahendi mansit apud Indos et Americae 
incolas, neque ad Europam transiit. Kihil inde 
mirum, si variae inter medicinae legalis scripto- 
res de hoc argumento sententiae prostent. Et 

(i) Medicina forense ed. sccond. vol. II. pag. 23 1. 
(a) Goamiend. super homicid. p. i8a. 

revera Hebenstrcit (i) et Sikora (2) venenata 
vulnera tamquam ahsolutc lethalia judicant, ta- 
lique pacto nullam nec veneni nec ejus quanli- 
tatis rationem habent. Metzgerus e contra ea 
valde periculosa, imo in se et per se lethalia 
declarat (3). Ad ignotam vel cognitam veneni 
naturam tantummodo respicit Tortosa, ubi ait: 
nSono assolutamente mortali le ferite fatte con 
arma tinta di occulto e di micidiale veleno; so- 
no non assolutamente mortali le ferite notoria- 
mente avvelenate con tossico domabile dagli an- 
tidoti conosciuti ; sono infine accidentalmente 
mortali quelle che note essendo nel genere e 
nella speeie terminano colla morte per la impe- 
rizia di quelli che Thanno in cura (4) ». Juxtd 
Marinm (5) in eorum lethalitate dijudicanda na- 
tura introducti veneni praeprimis et praecipue 
attendenda venit; eamdemque amplecti opinio- " 
nem videtur Taurinensis Martini cum dixeritr 
* Aggrava le ferite la sicura introduzione di ma- 
fcerie virulente ; in tal caso la morte suol esscre 
V effetto della materia virulenta non della feri- 
• ■ • . .» 

(1) Anthrop. forens. sect II. Memb. II. cap. 56. 

(2) ConspccL. niedic. leg. pag. 102. 

" (3) Syatem. der gericltt. Armeiwiss. § 88. 
(£) Loco citato. 

(5) Hanbuch der gericlit AimeiviM. § 53i. 

U »>. Porro liaec aliaqtrc hujusmodi principia ni- 
mis generalia sunt, cum ratio et experientia de- 
mpnsLrent, vulnera venenata omnia neque ad ab- 
salute et necessario lethalia, neque ad per ac« 
cidens lethalia esse refercnda.. In us quippe di- 
judicandis tum vulnus per se sive ejnS species ac 
sedes, tum actio veneni et in partem laesam et 
corpus universum sunt perpendeudae, unde se- 
quitur, ut quisque lethalitatis et gravi tatis gradus 
pro variis circumstantiis in praxi medico-forenst 
illis tribuendus veniat, quemadmodum prae ce- 
ter,|8 recentioribus Medicinae legalis scriptoribus 
o^tenderunt Fodcre (i), Rencer (a) et Henke (3). 
Hisce itaque positis necessitas eruitur, tria illa 
primo loco enumerata momenta, vulneris nempe 
speciem, partium laesarum dignitatem atque tex- 

, turam, earumque a saliva venefica infectionem si- 
mul considerandi . Quod ubi fiet, vix ullum oc- 

• curret vulnus ab homine irato mprsu inflktum, 
quod leve sit renunciandum . Modo etiamcontu- 
sio et dilaniatio partium, modo summa eorum 
sensibilitas, modo a venenato salivali humore in- 
quinatio in causa erunt, cur vel illico, vol brevi 

(0 Traite de Medeciue legale etc ediL II. vol. III. § 

79*- P<HJ. 399. 

(2) Iti opere Metx^eri supra citato § 88. 

(3) Lehrbuch der gericht. Mediciu. fuufte k\x$$. $ 347. 
p. 242. 

temporc talia necessario insurgant symptomata, 
quae nullum de morbi gravitate dubiura reUn- 
quant . Id igitur prae oculis babens Clururgus, 
cavcai, ne in prima sua renunciatione ad ulterio- 
res morbi progressus possibilesque exitus recte 
dijudicandos viam sibi claudat, et ubi timor qui- 
u>m, sed nulla adhuc adsunt gravioris mali si- 
gna, circumspectum judicium profer&t, secunda 
relatione prioris defectum impleturus . Neque 
aliter agat, si morbo jam ab initio gravi, vitae 
quoque periculum ingruere minitetur . Quod 
cum raro a primis usque diebus, saepius vero so- 
leat occurrere, summopere oportet ut animad- 
vertafc quid aegri constitutioni corporeae, quid 
tardae aut ineptae curationi sit adscribendum . 
Etenim licet vitae periculum a tribns illis supe- 
rius notatis momenlis plerumque pendcat ; ali- 
quando tamen a laesi individui et opportunio- 
rum auxiliorum defectu oriri potest. Quis au- 
tem tunc morsum eorum malorum esse causam 
pronunciaverit? Quis mordentem hominem poe- 
nis mali gravitati ac periculo respondentibus 
mulctandum esse adfirmaverit? Necesse ergo est 
triplicem momentorum seriem, quam paulo ante 
numeravi, distinguere et accurate considerare, ut 
recta babeatur juris criminalis administratio . . 

Alque ejusmoaU dislinctio neccssaria magis 
evadit, ubi lacsioucm scquatur mors. Jam vero 

crimen, quod homicidii nomine notatur, nnn- 
quam a morsu locum habere posse lege sanci- 
tum videtur . Siquidem cum juxta §117 Codicia 
poenalis adhomicidium constituendum delibcrata 
occidendi voluntas una cum laesione, quae ne- 
cessario mortem inducat, requiratur, facile vide- 
re est, hominem qui sub ira et rixa adversarium 
suum dentiibus adpetit, ad eum occidendum fir- 
ma voluntate minime trahi. Hinc numquam 
apud nos mordens ea severitate punietur, quam 
bajulus ille, de quo in historia XVI, pcrpessus 
est, quique apprehensus post adversarii sui mor- 
tem patibulo afthtus poenam persolvit (i). Ve- 
rum neque de simplici interfectione juxta § ia3 
ejusdcm Codicis quaestio esse potcst . In historia 
enim decima octava vidimus quot momenta ad 
mortem miserrime feminae contribucrinU quac 
Lucernae quinquaginta horas post acceptum mor- 
sum periit. Irati ejus animi status, summa obe- 
sitas, meusLrua fluentia totidem peculiaria mo- 
menta fuerunt, quae una cum morsu considerare 
oportuit, quibusque praecipuam mortis causam 
referre Medico placuit. Alias Chirurgus vel pe- 
riculum ex salivae absorptione minime advertens, 
vel diutius quam par est in inflammationis pro- 
gressibus compescendis, et limitibus gangraenae 

%%%%%%%%%»%%%%% %%%%%%%%% 

(1) Zacutus Liusitanus loco citato. 

fmiendis cunctans causa necis fiet. Neque obscr- 
vationes desunt de aegris qui omnem vel aptam 
curationem respuentes, sive diaeteticum regimen 
male ferentes, sive alio quocumque modo tristcs 
et lethales quoque sibi exitus curarunt. Apte igi- 
tur semper distinguendum et notandum quid 
vulneris species et peculiaris natura, quid laesa 
corporis pars, quid status aegri individualis, quid- 
que externae prorsus circumstantiae ad mortem 
contulerint. Tali solummodo pacto morsus ho- 
minis irati tamquam vulnus ut plurimum grave, 
haud raro periculosum, aliquando etiam lethale 
idque modo necessario, modo per accidens sum- 
ma cum utilitate in jure criminali administran- 
dod ignoscetur, judicesque Medicum munerinus 
suis recte perfunctum fuisse animo vel invito fa- 
tcri debebunt. 

T H E S E S 
I. 

Popularis medicina non minus rejicienda est 
quam prohibenda . . 

II. 

Una tantum amauroseos species sanatur, illa 
nempe quae ex congestione derivatur. 

III. 

Non datur febris lactea. 

IV. 

Corpora solida et fluida vivunt, ergo et solida et 
fluida morbo corripi possunt. 

V. 

Blenorrhoea produck aliquando sjphilidem uni- 
versalem, uti faciunt ulcera . 

VI. 

Si canis saliva propriam mutat indolem, idem de 
ceteris animalibus et de homine dicendum, 
unde spontanea lrydrophobia . 

VII. 

Non ex eo quod aliquod animantium genus nul- 
lam habet venam portarum., conjiciendum est 
eam nullo in aliis animantibus ofiicio fungi . 

VIII. 

Aetas quae magis indiget consiliis Medicorum 
cst infanlia . 

IX. 

Medicum multa scire, plurima audire, pauca lo- 
qui oportet. 

X. 

Felix alicujus operationis exitus nullam Chirur- 
go comparat gloriam; nam aegri Constitutio 
magnam sibi exitus partem vindicat. 

XI. 

Debilitas est desideranda in omni operationc 

chirurgica ct praesertim in amputationc . 

• * ■ 

XII. 

Chirurgus non cito, sed tuto properare dcbct. 

